Nezavisni film "Zvuk mog glasa"
Nova naučno-fantastična psihološka drama “Zvuk mog glasa” je priča o mladoj predvodnici jedne sekte, koja tvrdi da dolazi iz budućnosti.
Megi je tajanstvena ličnost koja živi u jednom podrumu u Los Anđelesu. Ona tvrdi da može da putuje kroz vreme, i da se iz budućnosti vratila trideset godina unazad da bi pripremila ljude na ono što ih čeka. Kao što je slučaj sa vodjama sekti, ona opčinjava svoje sledbenike, koji slušaju njena otkrića o sumornoj budućnosti ratovanja, gladi i siromaštva. Medjutim, nisu svi njeni sledbenici iskreni. Novinari Piter i Lorna se infiltriraju u Meginu grupu u nadi da će razotkriti njenu prevaru. Stvari ne idu po planu… Iako Piter ne veruje Megi, on postaje opčinjen njom. je reditelj, producent i koscenarista filma. On kaže da nije bilo lako da kao neponati mladi reditelj proizvede film u ova teška ekonomska vremena. glumi Megi, i ujedno je koscenarista filma. Njen prvi film “Druga Zemlja”, koji se prikazivao prošle godine, doneo joj je reputaciju intuitivne, inteligentne glumice i scenaristkinje. " U roku od četiri godine, Brit je glumila u četiri filma, od kojih je za tri pisala scenario. U filmu “Zvuk mog glasa”, junakinja Megi nam dozvoljava da je doživljavamo onako kako mi želimo. U isto vreme deluje i ranjivo i snažno, a mogla bi da bude zla žena ili svetica. Što se tiče zapleta filma, njegov kraj je otvoren, što podstiče publiku da razmišlja o mogućim završecima.